b'\n_START_ARTICLE_\nPlanking\n_START_SECTION_\nKasaysayan at pinagmulan\n_START_PARAGRAPH_\nSinasabi ng komedyanteng si Tom Green na siya ang umimbento ng planking simula pa noong 1994. Ayon naman kina Gary Clarkson at Christian Langdon, sila ang nakaimbento nito noong taong 2000, at naunang sumikat sa Hilangang silangang Inglatera._NEWLINE_Ang planking ay kumalat sa iba pang bahagi ng mundo, kung saan nakilala rin ito bilang "\xec\x8b\x9c\xec\xb2\xb4\xeb\x86\x80\xec\x9d\xb4" ("playing dead") (2003, Timog Korea), "\xc3\xa0 plat ventre" ("On one\xe2\x80\x99s belly", France 2004),"extreme lying down" (2008, Australasia), "facedowns" (2010, Estados Unidos at Ireland),at "planking" (2011, Australya at New Zealand at sa buong mundo)._NEWLINE_Ikinukumpara ng mga kritiko ng planking ang larong ito sa panahon ng pagkalakal ng mga Afrikanong alila at ang paraan ng paglalagay sa mga alilang ito kung saan sila ay mistulang mga tabla na nasa ilalim na bahagi ng barko, tulad ng ipinakita sa gawa ni Brookes. Subalit ayon sa propesor mula sa Unibersidad ng Pittsburgh na si Marcus Rediker, walang sadyang koneksiyon sa pagitan ng makabagong paggamit sa salitang planking at ng nakaraang kahulugan na nakakabit rito.\n_START_SECTION_\nTeapotting\n_START_PARAGRAPH_\nAng teapotting ay isa sa mga maraming uri ng planking na lumitaw sa sandaling panahon matapos kumalat ang planking. Ito ay binubuo ng pagayos ng mga kamay sa anyo ng isang takure, mula sa pambatang kantang \xe2\x80\x9cAko\xe2\x80\x99y Isang Maliit na Takure\xe2\x80\x9d. Ang uring ito ay ginawa ng mga guro sa Kolehiyo ng Mortlake sa pagtatangkang gumawa ng panibagong uso matapos mapansin ang dami ng atensiyon na natanggap ng planking.\n_START_SECTION_\nOwling\n_START_PARAGRAPH_\nAng owling ay isang pagbabago sa planking kung saan ang isang tao ay umuupo tulad ng isang kuwago. Una itong naipakita noong 11 Hulyo 2011 sa isang post sa social news website na reddit.\n_START_SECTION_\nHorsemaning\n_START_PARAGRAPH_\nAng horsemaning ay sinasaklawan ng pagposisyon ng dalawang tao upang maganyong iisa lamang na katawan na may natanggal na ulo. Ito ay pagbabalik ng isang pauso sa paglilitrato na sumikat noong 1920s. Naisip na nagsimula ang bansag na ito sa Pugot na nangangabayo na matatagpuan sa maikling kuwento ni Washington Irving na may pamagat na The Legend of Sleepy Hollow.\n_START_SECTION_\nBatmanning\n_START_PARAGRAPH_\nAng batmanning ay nangangailangan ng paglambitin nang pabaliktad.'